බ්ලුම්ෆීල්ඩ් සහ සැරසන්ස් ක්‍රීඩා සමාජ නියෝජනය කරන ප්‍රබල ක්‍රීඩකයන් රැසක් වෙළෙඳ සේවා ක්‍රිකට් තරගාවලියට සහභාගි වෙති.ජනවාරි 2 වැනිදා පැවැත්වීමට නියමිත වූ වෙළෙඳ සේවා ක්‍රිකට් තරගාවලියේ ජනශක්ති – යුනිචෙලා, ජෝන් කීල්ස් - මාස් ඇක්ටිව්, සහ සම්පත් බැංකු පිල - සෙලාන් බැංකු පිල අතර තරග මේ අනුව ජනවාරි 1 වැනිදා පැවැත්වෙනු ඇත.එන්. සී. සී. පිලේ සචිත් පතිරණ, ද්‍රවිඩ සංගම් පිලේ සචිත්‍ර සේරසිංහ, මුතුමුදලිගේ පුෂ්ප කුමාර, සහ සුරංග ලක්මාල් ජනශක්ති පිල නියෝජනය කරන අතර කෝල්ට්ස් පිලේ මලින්ද වර්ණපුර, කෞෂාල් ජනිත් පෙරේරා, එන්. සී. සී. පිලේ චතුර පීරිස්, ෆර්වේස් මහරුෆ්, ද්‍රවිඩ සංගම් පිලේ තිලකරත්න ඩිල්ෂාන්, හලාවත මේරියන්ස් පිලේ නායක මහේල උඩවත්ත, ගයාන් විජේකෝන්, යුනිචෙලා පිල නියෝජනය කරති.එස්. එස්. සී. පිලේ දිමුත් කරුණාරත්න, කෝල්ට්ස් පිලේ ඇන්ජලෝ මැතිව්ස්, තිසර පෙරේරා, ඉෂාන් ජයරත්න, බදුරලිය ක්‍රීඩා සමාජයේ ඩිල්ෂාන් විතාරණ, එන්. සී. සී. පිලේ සඳුන් ඩයස්, හලාවත මේරියන්ස් පිලේ මිලින්ද සිරිවර්ධන සහ ෂාමින්ද එරංග ජෝන් කීල්ස් පිල නියෝජනය කරන අතර එස්. එස්. සී. පිලේ චරිත් ජයම්පති, සචිත්‍ර සේනානායක, බදුරලිය ක්‍රීඩා සමාජයේ ටී. එම්. සම්පත්, එන්. සී. සී. පිලේ ඇන්ජලෝ පෙරේරා මාස් ඇක්ටිව් පිල නියෝජනය කරති.